text: Skolefly fik motorproblemer
  23 marts 2011 kl. 07.48
  Lille fly måtte sikkerhedslande i Billund Lufthavn, efter at det havde fået motorproblemer.
  Piloten i et lille skolefly måtte nødlande tirsdag eftermiddag, fordi flyet havde motorproblemer.
  Der var dog ikke nogen alvorlig fare.
  - Når der alarmeres med koden "Standby 1" er der tale om en sikkerhedslanding, hvor piloten vurderer at kunne lande uden problemer, men lufthavnens beredskab rykker altid ud i tilfælde af, at et eller andet går galt under landingen, siger Lars Hansen, sikkerhedsansvarlig i Billund Lufthavn til Vejle Amts Folkeblad.
  Der er tre "Standby"-niveauer, hvor "Standby 3" betyder, at der er reel fare for et havari under landingen.
  "Standby 2" betyder, at flyet har et teknisk problem, som kan få indflydelse på landingen.
  